arnastofnun/IGC-2024 huggingface dataset:
S-870/2011

Mál þetta, sem dómtekið var í dag, er höfðað með ákærum útgefinni af lögreglustjóranum á höfuðborgarsvæðinu 31. maí 2011 á hendur G-kk-þgf G-kk-þgf, kt. 000000-0000, Björgum 1, Akureyri, fyrir gripdeild svo sem hér greinir:

1. Fimmtudaginn 22. október 2009, við bensínstöð N1 við Ártúnshöfða í Reykjavík, dælt eldsneyti að andvirði kr. 10.033,- á bifreiðina TU-523 og ekið henni á brott án þess að greiða fyrir eldsneytið.

M. 007-2009-74486

2. Fimmtudaginn 14. janúar 2010 við sömu bensínstöð og greinir í 2. ákærulið, dælt eldsneyti að andvirði kr. 9.004 á bifreiðina TU-523 og ekið henni á brott án þess að greiða fyrir eldsneytið.

M. 007-2010-9023

3. Fimmtudaginn 6. janúar 2011, við bensínstöð N1 Kringlumýrarbraut 100 í Reykjavík dælt eldsneyti að andvirði kr. 5.121 á bifreiðina JR-663 og ekið henni á brott án þess að greiða fyrir eldsneytið.

M. 007-2011-2120

Eru brotin talin varða við 245. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Með ákæru dagsettri 17. janúar 2012 fyrir gripdeild, með því að hafa sunnudaginn 4. september 2011dælt eldsneyti á bifreiðina UH-386 við bensínstöð N1 Ártúnshöfða í Reykjavík að andvirði kr. 12.414,- og ekið henni á brott án þess að greiða fyrir eldsneytið.

Er þetta talið varða við 245. gr. laga nr. 19/1940.

Er þess krafist að ákærði verði dæmdur til refsingar og til greiðslu alls sakarkostnaðar.

Af hálfu ákærða er krafist vægustu refsingar er lög leyfa.

Farið var með mál þetta samkvæmt 164. gr. laga um meðferð sakamála og var það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákærum.

Ákærði er fæddur í janúar 1958. Hann gekkst undir sektargreiðslu 14. desember 2006 vegna ölvunaraksturs.

Með hliðsjón af sakarefni málsins og greiðlegri játningu er refsing ákærða ákveðin fangelsi í 30 daga, sem skilorðsbundið verður með þeim hætti er í dómsorði greinir.

D ó m s o r ð :

Ákærði, G-kk-nf G-kk-nf, sæti fangelsi í 30 daga, en fresta skal fullnustu refsingarinnar og hún falla niður að liðnum 2 árum frá uppkvaðningu dóms þessa, haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

S-kk-nf S-kk-nf.
S-8/2012

Mál þetta, sem dómtekið var í dag, er höfðað með ákæru lögreglustjórans á höfuðborgarsvæðinu, útgefinni 3. janúar 2012, á hendur S-kk-þgf S-kk-þgf, kt. 000000-0000, Selvaði 9, Reykjavík, fyrir tollalagabrot, með því að hafa við komu m/s Arnarfells, sem ákærði er bátsmaður á, til Reykjavíkur, aðfaranótt miðvikudagsins 9. febrúar 2011, komið með hingað til lands 60 lítra af Fjorda vodka, 12 lítra af Blomer vodka, 9 lítra af rauðvíni, 3.600 stykki af Winston vindlingum og 400 grömm af píputóbaki, án þess að gera tollgæslunni grein fyrir varningnum, en tollverðir fundu hann við tollskoðun.

Telst þetta varða við 1. mgr. og 4. mgr. 27. gr., sbr. 1. mgr. 170. gr. tollalaga nr. 88/2005, sbr. 6. og 12. gr. reglugerðar nr. 630/2008 um ýmis tollfríðindi.

Þess er krafist að ákærði verði dæmdur til refsingar og greiðslu alls sakarkostnaðar. Jafnframt er þess krafist að framangreint áfengi og tóbak, sem hald var lagt á, verði gert upptækt samkvæmt 1. mgr. 181. gr. tollalaga.

Ákærði krefst vægustu refsingar er lög leyfa.

Farið var með mál þetta samkvæmt 164. gr. laga nr. 88/2008 og var það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Ákærði er fæddur árið 1959. Samkvæmt sakavottorði gekkst hann þrívegis undir sektir vegna tollalagabrota á árunum 2002 til 2005. Þá gekkst hann undir lögreglustjórasekt vegna umferðarlagabrots árið 2006. Ákærði hefur gengist greiðlega við broti sínu. Þykir refsing hans hæfilega ákveðin fangelsi í 60 daga, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Ákærði verður dæmdur til að sæta upptöku á áfengi, tóbaki og lyfjum, sem hald var lagt á í málinu, samkvæmt lagaákvæðum sem í ákæru greinir.

Engan kostnað leiddi af málinu.

Af hálfu ákæruvaldsins flutti málið F-kvk-nf B-kvk-nf F-kvk-nf, fulltrúi lögreglustjórans á höfuðborgarsvæðinu.

R-kvk-nf H-kvk-nf héraðsdómari kveður upp dóm þennan.

Dómsorð:

Ákærði, S-kk-nf S-kk-nf, sæti fangelsi í 60 daga, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga

Upptæk eru gerð 60 lítrar af Fjorda vodka, 12 lítrar af Blomer vodka, 9 lítrar af rauðvíni, 3.600 stykki af Winston vindlingum og 400 grömm af píputóbaki.

R-kvk-nf H-kvk-nf
S-254/2012

Mál þetta, sem þingfest var og dómtekið þann 23. ágúst sl., er höfðað með ákæru útgefinni af lögreglustjóranum á Selfossi, dagsettri 10. júlí 2012, á hendur E-kk-þgf A-kk-þgf J-kk-þgf, kt.000000-0000, til heimilis að Austurvegi 40, Selfossi,

„fyrir fíkniefnabrot

með því að hafa þann 3. apríl 2012 að Smáratúni 14 á Selfossi haft í vörslu sinni alls 94 kannabisplöntur [17 – 91 cm á hæð] er samtals vógu 5689,2 g auk 250,63 g af kannabislaufum og fyrir að hafa um nokkurt skeið fram til þessa dags ræktað áðurnefnd fíkniefni í sölu og dreifingarskyni, en fíkniefnin fundust við leit lögreglu í húsnæðinu síðdegis framangreindan dag.

Telst brot ákærða varða við 2. gr., sbr. 4., 5. og 6. gr. laga um ávana- og fíkniefni nr. 65/1974 með síðari breytingum og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001 með síðari breytingum.

Þess er krafist, að ákærði verði dæmdur til refsingar og til að sæta upptöku á framangreindum fíkniefnum (efnaskrá nr. 22513 & 22563) samkvæmt 6. mgr. 5. gr. laga nr. 65, 1974 og 2. mgr. 14. gr. reglugerðar nr. 233/2001 og til greiðslu alls sakarkostnaðar.“

Ákærði mætti við þingfestingu málsins og lýsti yfir að hann óskaði ekki eftir skipun verjanda. Ákærði viðurkenndi skýlaust að hafa gerst sekur um þá háttsemi sem honum er gefin að sök í ákæru.

Með vísan til skýlausrar játningar ákærða og þar sem dómurinn taldi ekki ástæðu til að draga í efa að játning hans væri sannleikanum samkvæm var farið með málið í samræmi við ákvæði 1. mgr. 164. gr. laga nr. 88/2008 um meðferð sakamála, eftir að sækjanda og ákærða sjálfum hafði verið gefinn kostur á að tjá sig um lagaatriði og ákvörðun viðurlaga.

Um málavexti vísast til ákæruskjals. Sannað er að ákærði hefur gerst sekur um þá háttsemi sem honum er gefin að sök í ákæru og þar þykir rétt færð til refsiákvæða. Ákærði hefur með háttsemi sinni unnið sér til refsingar.

Samkvæmt framlögðu sakavottorði hefur ákærði ellefu sinnum áður sætt refsingu, þar af hefur ákærða fjórum sinnum verið gerð sekt fyrir brot á lögum nr. 65/1974 um ávana- og fíkniefni.

Að teknu tilliti til umfangs og eðlis brots ákærða er refsing hans hæfilega ákveðin fangelsi í fjóra mánuði, en að öllu virtu þykja ekki efni til að skilorðsbinda refsingu hans.

Með vísan til 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, eru gerðar upptækar 94 kannabisplöntur, er samtals vógu 5.689,2 g og 250,63 g af kannabislaufum, sem lögregla lagði hald á við rannsókn málsins, sbr. efnaskrá lögreglu nr. 22513 & 22563.

Með vísan til 218. gr. laga nr. 88/2008 um meðferð sakamála, ber að dæma ákærða til greiðslu alls sakarkostnaðar, sem nemur samkvæmt framlögðum gögnum samtals 136.571 kr.

S-kvk-nf I-kvk-nf, aðstoðarmaður dómara, kveður upp dóm þennan.

D ó m s o r ð :

Ákærði, E-kk-nf A-kk-nf J-kk-nf, sæti fangelsi í fjóra mánuði.

Gerðar eru upptækar 94 kannabisplöntur, er samtals vógu 5.689,2 g og 250,63 g af kannabislaufum, sbr. efnaskrá lögreglu nr. 22513 & 22563.

Ákærði greiði sakarkostnað, samtals 136.571 kr.

S-kvk-nf I-kvk-nf.
S-288/2012

Mál þetta, var klofið út úr máli S-261/2012, við þingfestingu þess máls þann 23. ágúst sl. Þá er mál þetta, sem dómtekið var þann sama dag, höfðað með ákæru útgefinni af lögreglustjóranum á Selfossi, dagsettri 11. júlí 2012, á hendur A, B, C og D.

Sem áður segir var mál þetta klofið út úr máli S-261/2012, og varðar eingöngu þátt ákærða A, sem ákærður er, ásamt öllum meðákærðu:

„i. […] fyrir innbrot og þjófnað

með því að hafa í samverknaði og sameiningu aðfaranótt miðvikudagsins 28. mars 2012 brotist inn í sumarbústað nr. 6 í landi Þóroddsstaða í Grímsnes- og Grafningshreppi með því að spenna upp hurð á vesturhlið hússins þar sem ákærðu fóru inn og rótuðu í skápum og skúffum og stela þaðan veiðibúnaði, matvörum, rafhlöðum, skóflum og trékistli að óþekktu verðmæti.

Telst háttsemi ákærðu varða við 1. mgr. 244. gr. almennra hegningarlaga nr. 19, 1940

ii. […] fyrir húsbrot

með því að hafa í kjölfar atburðar þess er frá greinir í ákærulið i, dvalist nokkra stund í heimildarleysi og óleyfi í bústaði [sic] þeim er þar frá greinir, þar sem ákærðu m.a. neyttu matar og fíkniefna og reyndist ákærði [A] enn sofandi í rúmi í svefnherbergi er lögreglu bar að.

Telst háttsemi ákærðu varða við 231. gr. almennra hegningarlaga nr. 19,1940.

[…]

Þess er krafist að ákærðu verði dæmdir til refsingar og til greiðslu alls sakarkostnaðar, […].“

Ákærði A mætti við þingfestingu málsins S-261/2012 og lýsti yfir að hann óskaði ekki eftir skipun verjanda. Ákærði viðurkenndi skýlaust að hafa gerst sekur um þá háttsemi sem honum er gefin að sök í ákæru. Var þáttur ákærða A þá klofinn út úr því máli, og þingfest mál þetta.

Með vísan til skýlausrar játningar ákærða og þar sem dómurinn taldi ekki ástæðu til að draga í efa að játning hans væri sannleikanum samkvæm var farið með málið í samræmi við ákvæði 1. mgr. 164. gr. laga nr. 88/2008 um meðferð sakamála.

Um málavexti vísast til ákæruskjals. Sannað er að ákærði A hefur gerst sekur um þá háttsemi sem honum er gefin að sök í ákæru og þar þykir rétt færð til refsiákvæða. Ákærði hefur með háttsemi sinni unnið sér til refsingar.

Samkvæmt framlögðu sakavottorði hefur sakarferill ákærða A ekki áhrif við ákvörðun refsingar í máli þessu.

Refsing ákærða er hæfilega ákveðin fangelsi í tvo mánuði. Að virtum atvikum máls og að teknu tilliti til þess að ákærði hefur ekki áður verið fundin sekur um auðgunarbrot, þykir rétt að fresta fullnustu refsingarinnar og skal hún falla niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1940, með áorðnum breytingum.

Engan sakarkostnað leiddi af þætti ákærða A í máli þessu.

S-kvk-nf I-kvk-nf, aðstoðarmaður dómara, kveður upp dóm þennan.

D ó m s o r ð :

Ákærði, A, sæti fangelsi í tvo mánuði.

Fullnustu refsingarinnar er frestað og skal hún falla niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1940.

S-kvk-nf I-kvk-nf.
S-411/2011

Mál þetta, sem þingfest var 8. desember 2011 og dómtekið sama dag, er höfðað með ákæru lögreglustjórans á Selfossi dagsettri 15. nóvember 2011 á G-kk-þgf Þ-x-x G-kk-þgf, kt. 000000-0000, Miklubraut 60, Reykjavík,

„fyrir líkamsárás

með því að hafa að morgni mánudagsins 30. maí 2011 í klefa nr. 240 í Fangelsinu að Litla Hrauni Eyrarbakka, veist að G-kk-þgf G-kk-þgf, kt. 000000-0000 og slegið hann í andlitið með þeim afleiðingum að hann hlaut hrufl yfir nefbeini, eymsli í ytri neðri augntóft og brot á kinnbeini og utanvert í augntóft auk kinnholu, vinstra megin.

Telst brot ákærða varða við 1. mgr. 218. gr. almennra hegningarlaga nr. 19, 1940, sbr. 1. mgr. 73. gr. sömu laga.

Þess er krafist að ákærði verði dæmdur til refsingar og til greiðslu alls sakarkostnaðar.

Ákærði kom fyrir dóm við þingfestingu málsins og óskaði eftir að G-kk-nf S-x-x R-kk-nf hdl., sem með honum var í réttinum, yrði skipaður verjandi hans og var það gert.

Ákærði játaði sök.

Málið var því tekið til dóms samkvæmt ákvæðum 164. gr. laga nr. 88/2008 um meðferð sakamála eftir að sækjanda og ákærða hafði verið gefinn kostur á að reifa sjónarmið um ákvörðun refsingar og lagasjónarmið.

Um málavexti vísast til ákæruskjals. Sannað er að ákærði framdi brot það sem greinir í ákæru og er þar réttilega fært til refsiákvæðis. Ákærði hefur með háttsemi sinni unnið sér til refsingar.

Samkvæmt sakavottorði hófst sakaferill ákærða árið 1998 og hefur hann verið samfelldur síðan, að frátöldum árunum 1999 og 2003. Hófst ferillinn með því að ákærði var dæmdur í 18 mánaða fangelsi þann 6. maí 1998 fyrir þjófnað, líkamsárásir, nytjastuld og fleiri brot. Eru 24 færslur á sakavottorði ákærða síðan og hefur honum samtals verið dæmd fangelsisrefsing í 101 mánuð fyrir ýmis hegningarlagabrot og sérrefsilagabrot, auk sektarrefsinga. Síðast hlaut ákærði 2 ára fangelsisdóm þann 3. maí 2011 m.a. fyrir brot gegn valdstjórninni með því að slá lögreglumann hnefahöggi í andlit og fyrir rán.

Fyrir dóminn hafa verið lögð vottorð frá fangelsunum að Litla Hrauni og Kvíabryggju þar sem fram kemur að ákærði hafi tekið sig á í fangavisinni og sýnt fyrirmyndarhegðun frá því það atvik varð sem ákært er fyrir í málinu, en að þessu virtu þykir mega horfa til 5. tl. 1. mgr. 70. gr. almennra hegningarlaga nr. 19/1940, sem og þess að ákærði hefur játað brot sitt hreinskilnislega. Á hinn bóginn þykir rétt að horfa til 1. mgr. 73. gr. og 1. mgr. 218. gr. b almennra hegningarlaga, sem og sakaferils ákærða.

Þykir refsing ákærða hæfilega ákveðin fangelsi í 3 mánuði.

Samkvæmt framlögðum gögnum varð kostnaður af rannsókn málsins kr. 10.350 vegna læknisvottorðs. Samkvæmt 218. gr. laga um meðferð sakamála nr. 88/2008 ber að dæma ákærða til greiðslu þess kostnaðar, sem og málsvarnarlauna skipaðs verjanda síns sem ákveðast kr. 70.000 að meðtöldum akstri og virðisaukaskatti.

S-kk-nf G. G-kk-nf héraðsdómari kveður upp dóm þennan.

D ó m s o r ð :

Ákærði, G-kk-nf Þ-kk-nf G-kk-nf, sæti fangelsi í 3 mánuði.

Ákærði greiði allan sakarkostnað, alls kr. 80.350, þar með talin málsvarnarlaun skipaðs verjanda síns, G-kk-ef S-x-x R-kk-ef hdl., kr. 70.000

S-kk-nf G. G-kk-nf.
E-41/2012

Mál þetta sem dómtekið var 17. október sl. er höfðað með stefnu birtri 16. mars sl.

Stefnandi er Arion banki hf. Borgartúni 19, Reykjavík.

Stefndi er J-kk-nf P-kk-nf L-kk-nf, Birkimóa 8, Skorradal.

Dómkröfur stefnanda eru þær að stefndi verði dæmdur til að greiða stefnanda 8.087.900 krónur ásamt dráttarvöxtum samkvæmt 1. mgr. 6. gr. laga nr. 38/2001 um vexti og verðtryggingu frá 10. september 2009 til greiðsludags, allt að frádregnum innborgunum hinn 25. ágúst 2011 að fjárhæð 574.030 krónur. Þá er krafist málskostnaðar.

Stefndi krefst sýknu og málskostnaðar.

Stefnandi kveður málsatvik þau að hinn 12. október 2005 hafi umsókn stefnda um stofnun veltureiknings með heimild til yfirdráttar í útibúi Kaupþings banka hf. verið samþykkt. Veltureikningurinn hafi borið númerið 0326-26-005015. Hinn 10. september hafi heimild til yfirdráttar á umræddum reikningi runnið út og skuld hafi þá verið 8.087.900 krónur.

Með heimild í lögum nr. 125/2008 hafi Fjármálaeftirlitið tekið þá ákvörðun að taka yfir vald hluthafafundar Kaupþings banka hf. og víkja stjórn bankans og skipa skilanefnd yfir hann. Með ákvörðun Fjármálaeftirlitsins hinn 21. október 2008 hafi ráðstöfun eigna og skulda Kaupþings banka hf. verið ákveðin.

Stefnandi vísar til almennra reglna kröfuréttar og meginreglu samningaréttar um skuldbindingargildi loforða. Skuldin hafi ekki fengist greidd utan þess að greiddar hafi verið 285.889 krónur annars vegar og 288.141 hins vegar hinn 25. maí 2011.

Stefndi byggir sýknukröfu sína í fyrsta lagi á því að krafa stefnanda sé fyrnd en fyrningarfrestur hennar sé 4 ár. Í öðru lagi sé ljóst að hún sé röng og uppgreidd. Söluandvirði í kjölfar uppboðs á eign stefnda hafi aldrei verið fært inn á skuldina. Í þriðja lagi sé skuldin ranglega tilgreind hvað varði tilteknar innborganir. Í fjórða lagi sé samningur aðila bersýnilega ósanngjarn.

NIÐURSTAÐA

Fyrningarfrestur á kröfu stefnanda er 10 ár sbr. 2. mgr. 4. gr. fyrningarlaga nr. 14/1905 sem hér á við sbr. 28. gr. laga nr.. 150/2007. Verður því ekki fallist á það með stefnda að krafa stefnanda á hendur honum sé fyrnd. Þá þykja fullyrðingar stefnda um ráðstöfun uppboðsandvirðis ekki hafa stoð í gögnum málsins né heldur þykir sýnt fram á að skilmálar um veltureikning hans hafi verið ósanngjarnir. Í kröfugerð í stefnu er miðað við að tekið verði tillit til innborgana á skuld stefnda hinn 25. ágúst að fjárhæð 574.030 krónur en í málavaxtalýsingu er vísað til greiðslna sömu fjárhæðar í tvennu lagi hinn 25 maí 2011. Eins og kröfugerð er háttað verður við það miðað að greiddar hafi verið 574.030 krónur inn á kröfu stefnanda hinn 25. maí 2011.

Samkvæmt þessu verða stefnukröfur teknar til greina og eftir úrslitum málsins verður stefndi dæmdur til að greiða stefnanda 380.000 krónur í málskostnað.

DÓMSORÐ

Stefndi, J-kk-nf P-kk-nf L-kk-nf, greiði stefnanda, Arion banka hf., 8.087.900 krónur ásamt dráttarvöxtum samkvæmt 1. mgr. 6. gr. laga nr. 38/2001 um vexti og verðtryggingu frá 10. september 2009 til greiðsludags, allt að frádregnum 574.030 krónum sem greiddar voru hinn 25. maí 2011.

Stefndi greiði stefnanda 380.000 krónur í málskostnað.

A-x-x V. M-kk-nf
S-105/2011

Mál þetta, sem dómtekið var í dag, er höfðað með ákæru útgefinni af lögreglustjóranum á Akranesi með ákæru 21. mars 2011 á hendur ákærða, P-kk-þgf E-kk-þgf G-kk-þgf, kt. …, Reynigrund 36 á Akranesi.

Í ákæruskali segir að málið sé höfðað „fyrir eftirtalin brot gegn almennum hegningarlögum:

fyrir eftirtalin brot gegn almennum hegningarlögum:

I.

Fyrir skjalafals, með því að hafa 7. maí 2008 fengið greitt inn á reikning sinn nr. 1167-26-2639 kr. 960.000 andvirði skuldabréfs frá Sparisjóði Vestmannaeyja að nafnvirði kr. 1.000.000 sem ákærði samþykkti til greiðslu þann 24. apríl 2008 og falsaði með því að rita nafn föður síns, …, kt. …, sem sjálfskuldarábyrgðaraðila á skuldabréfið.

II.

Fyrir skjalafals, með því að hafa í júní 2008 skilað inn yfirlýsingu um sjálfskuldarábyrgð vegna yfirdráttar á tékkareikningi ákærða nr. 1167-26-2936 að fjárhæð kr. 500.000 til Sparisjóðs Vestmannaeyja sem ákærði undirritaði sem reikningseigandi og falsaði með því að rita nafn móður sinnar, …, kt. …, sem ábyrgðarmanns, staða reikningsins við lokun hans þann 31. mars 2010 var kr. 1.179.985 í mínus.

Telst ákæruliður I og II varða við 1. mgr. 155. gr. almennra hegningarlaga nr. 19/1940, sbr. 135. gr. laga nr. 82/1998.

III.

Þess er krafist að ákærði verði dæmdur til refsingar og til greiðslu alls sakarkostnaðar.

Ákærði hefur fyrir dómi skýlaust játað að hafa framið þau brot sem honum eru gefin að sök í ákæru og er játning hans studd sakargögnum. Eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotin, sem réttilega eru færð til refsilaga í ákæru.

Samkvæmt sakavottorði ákærða hlaut hann fimm dóma árið 1995 fyrir minni háttar auðgunarbrot og skjalafals. Næst hlaut ákærði dóm 30. maí 2002 fyrir umferðarlagabrot. Ákærði hlaut dóm 29. nóvember 2007 fyrir skjalafals og var refsing ákveðin 30 daga fangelsi skilorðsbundið í tvö ár. Ákærði hélt það skilorð. Ákærði hlaut dóm 19. febrúar 2008 fyrir brot gegn almennum hegningarlögum og umferðarlögum. Var refsing ákveðin 100.000 króna sekt. Loks hlaut ákærði dóm 16. desember 2010 fyrir skjalafals og var refsing ákveðin fjögurra mánaða fangelsi þar af þrír mánuðir skilorðsbundnir í tvö ár. Það brot sem ákærða hefur verið sakfelld fyrir nú var framið fyrir uppkvaðningu dómsins 16. desember 2010. Samkvæmt 78. gr. almennra hegningarlaga ber að gera ákærðu hegningarauka við nefndan dóm.

Við ákvörðun refsingar ber að líta til þess að ákærði hefur sýnt einbeittan brotavilja og horfir það honum til refsiþyngingar, sbr. 6. töluliðar 1. mgr. 70. gr. almennra hegningarlaga. Á hinn bóginn hefur ákærði afdráttarlaust játað brot sín. Að þessu gættu þykir refsing hans hæfilega ákveðin 30 daga fangelsi

Engan sakarkostnað leiddi af rannsókn og rekstri málsins.

A-x-x V. M-kk-nf, héraðsdómari, kveður upp dóm þennan.

DÓMSORÐ:

Ákærði, P-kk-nf E-kk-nf G-kk-nf, sæti fangelsi í 30 daga

A-x-x V. M-kk-nf
S-248/2011

Mál þetta höfðaði lögreglustjórinn á Akranesi með ákæru 29. nóvember 2011 á hendur ákærða, Ó-kk-þgf D. B-kk-þgf, kt. …, Jörundarholti 176, Akranesi. Málið var dómtekið 17. janúar 2012.

Í ákæruskjali segir að málið sé höfðað gegn ákærða fyrir fjárdrátt, en ákærða er gefið að sök „að hafa á tímabilinu frá 12. júlí til 21. ágúst 2011, er hann vann við afgreiðslustörf í verslun Bónus, Smiðjuvöllum 32, Akranesi, dregið sér peninga úr afgreiðslukössum verslunarinnar, með því að framkvæma ástæðulausar mínusfærslur á afgreiðslukössum og síðan í lok dags er hann var einn inn í sjóðsherbergi tók hann þá peninga að samsvarandi upphæð og mínusfærsla var, ýmist úr peningaskáp eða skúffu, og stakk þeim inn á sig í alls 15 skipti, samtals að fjárhæð 92.740 krónur, sem hér greinir:

1. Þann 12. júlí kr. 5.000

2. Þann 14. júlí kr. 11.964

3. Þann 16. júlí kr. 3.500

4. Þann 19. júlí kr. 4.398

5. Þann 26. júlí kr. 7.542

6. Þann 17. júlí kr. 4.612

7. Þann 2. ágúst kr. 11.236

8. Þann 2. ágúst kr. 3.198

9. Þann 3. ágúst kr. 9.500

10. Þann 3. ágúst kr. 3.433

11. Þann 4. ágúst kr. 7.550

12. Þann 4. ágúst kr. 2.655

13. Þann 4. ágúst kr. 3.166

14. Þann 5. ágúst kr. 9.986

15. Þann 21. ágúst kr. 5.000

Telst þetta varða við 1. mgr. 247. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar. “

Ákærði hefur fyrir dómi skýlaust játað að hafa framið það brot sem honum er gefið að sök í ákæru og er játning hans studd sakargögnum. Eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotið, sem réttilega er fært til refsilaga í ákæru.

Við ákvörðun refsingar þykir verða að líta til þess að ákærði er með hreint sakavottorð. Auk þess horfir það ákærða til málsbóta að hann hefur greiðlega gengist við broti sínu. Þá er þess að gæta að ákærði hefur endurgreitt að fullu það fé sem hann misfór með. Að þessu gættu þykir refsing ákærða hæfilega ákveðin 30 daga fangelsi, en rétt þykir að fresta fullnustu refsingarinnar og falli hún niður að liðnum tveimur árum frá uppkvaðningu dómsins haldi ákærði almennt skilorð 57. gr. almennra hegningarlaga.

Engan sakarkostnað leiddi af rannsókn og rekstri málsins.

A-x-x V. M-kk-nf, héraðsdómari, kveður upp dóm þennan.

D Ó M S O R Ð:

Ákærði, Ó-kk-nf D. B-kk-nf, sæti fangelsi í 30 daga, en fresta skal fullnustu refsingarinnar og falli hún niður að liðnum tveimur árum frá uppkvaðningu dómsins haldi ákærði almennt skilorð 57. gr. almennra hegningarlaga.

A-x-x V. M-kk-nf